સ્વ. મૃગેશભાઈ દ્વારા વર્ષ ૨૦૦૭થી આ ઉપક્રમ શરૂ કરાયો હતો, દર વર્ષે મે મહીનામાં યોજાતી આ વાર્તા સ્પર્ધા અને એ દ્વારા ઉગતા વાર્તાકારોને મંચ આપવાનો આ પ્રયત્ન તેમના દુઃખદ અવસાનને લીધે આ વર્ષે થોડો મોડો આયોજીત થઈ રહ્યો છે. પરંતુ દર વર્ષની જેમ જ વાર્તાસ્પર્ધા આ વર્ષે પણ એ જ માળખા અને નિયમો સાથે યોજાઈ રહી છે. વાર્તા-સ્પર્ધાના નિયમો તથા અન્ય તમામ વિગતો માટે આ લેખના અંતે લીન્ક આપવામાં આવી છે. સ્પર્ધાનું સ્વરૂપ હંમેશની જેમ યથાવત રાખવામાં આવ્યું છે. વાર્તાઓ મોકલવા માટેની અંતિમ તારીખ ૧૦ ઓક્ટોબર ૨૦૧૪ છે. પરંતુ સૌ સ્પર્ધકોને વિનંતી કે તેઓ છેલ્લા દિવસ સુધી રાહ ન જોતાં પોતાની કૃતિ શક્ય ઝડપે મોકલે. પરદેશથી ભાગ લેનાર સ્પર્ધકોને આ માટે ખાસ વિનંતી.